Peter Wilson (skihopper)

Peter Wilson (født 22. oktober 1952 i OttawaSports Reference: Peter Wilson  (olympiaresultater, besøkt 15. mars 2016)) er en canadisk tidligere skihopper som konkurrerte internasjonalt i årene 1971-1976. Han representerte Ottawa Ski Club.Ottawa Ski Club Bulletin, 1972 program

I OL i Sapporo 1972 ble han nummer 39 i stor bakke og sist av 56 deltakere i normalbakke. I VM i skiflyging i Planica samme år fikk han 22.-plass. Hans beste plassering i et internasjonalt mesterskap kom i VM i skiflyging i Oberstdorf i 1973, da han ble nummer 10. VM i Falun 1974 ga 34.-plass i stor bakke og 59.-plass av 64 deltakere i normalbakke. I Ol i 1976 ble han nummer 36 i normalbakken i Seefeld og 45 (av 54 deltakere) i storbakken i Innsbruck. Wilson deltok i den tysk-østerrikske hoppuka i årene 1971-1976, og fikk sin beste plassering i enkeltrenn med 24.-plass i Oberstdorf 30. desember 1972.

Sammenlagtplasseringer i Hoppuka:
 År 1971/72 1972/73 1973/74 1974/75 1975/76 Plassering 67 38 60 57 64

Under fotballtrening i Madison, Wisconsin i desember 1976 pådro Wilson seg et komplisert brudd i leggbeinet.Ottawa Citizen: Grounded by broken leg, Peter Wilson is optimistic (s. 19, 28. januar 1977, digitalisert av Google News) Han kom aldri tilbake som skihopper etter skaden.

 Referanser 

 Hovedkilde 
 Adam Kwieciński: Hoppresultater Peter Wilson  (besøkt 15. mars 2016)

 Eksterne lenker 


Kategori:Canadiske skihoppere
Kategori:Deltakere for Canada under Vinter-OL 1972
Kategori:Skihoppere under Vinter-OL 1972
Kategori:Deltakere for Canada under Vinter-OL 1976
Kategori:Skihoppere under Vinter-OL 1976
Kategori:Personer fra Ottawa
Kategori:Fødsler i 1952